ORDE do 27 de marzo de 2023 pola que se actualiza o Catálogo da Rede autonómica de estradas de Galicia.
Consellería de Infraestruturas e Mobilidade — III. Outras disposicións — 10/04/2023

A Lei 8/2013, do 28 de xuño, de estradas de Galicia, establece, no número 1 do seu artigo 10, os catálogos de estradas como os instrumentos públicos que serven para identificar, inventariar, clasificar e, se for o caso, categorizar funcionalmente as estradas das redes de cada Administración titular.
Pola súa parte, o número 7 do artigo 10 da antedita Lei 8/2013 indica que terán a consideración de actualización dos catálogos de estradas o cambio de titularidade de travesías urbanas ou treitos delas que estivesen incluídos no inventario de travesías da súa Administración titular, cando poida ser aprobado pola consellaría competente en materia de estradas; a variación de trazado en estradas existentes; a variación dos datos que identifican as estradas contidas neles; o cambio de categoría funcional dunha estrada, cando se tramitase un expediente ao respecto, e o resto de supostos previstos regulamentariamente.
A ese respecto, o Regulamento xeral de estradas de Galicia, aprobado polo Decreto 66/2016, do 26 de maio, indica, no seu artigo 23, que tamén terá a consideración de actualización dos catálogos de estradas o cambio de clase de estradas, cando se tramitase un expediente ao respecto.
Finalmente, o número 3 do artigo 10 da antedita Lei 8/2013 establece que a actualización do Catálogo da Rede autonómica de estradas de Galicia se realizará mediante orde da consellería competente en materia de estradas.
Por outra parte, o Catálogo da Rede autonómica de estradas de Galicia foi aprobado polo Decreto 100/2021, do 24 de xuño, que foi publicado no
Diario Oficial de Galicia
núm. 129, do 8 de xullo.
A ese respecto, identificouse que variaron certos datos dalgunha das estradas contidas no antedito Catálogo da Rede autonómica de estradas de Galicia, polo que procede a súa actualización.
Por todo o exposto e facendo uso das facultades que me confire o número 3 do artigo 10 da Lei 8/2013, do 28 de xuño, de estradas de Galicia,
Artigo único.
Actualización do Catálogo da Rede autonómica de estradas de Galicia
Actualízase o Catálogo da Rede autonómica de estradas de Galicia como consecuencia:
a) Da variación dos datos que identifican a estrada AC-130 Mugardos-Ares.
b) Da variación dos datos que identifican a estrada AC-421 A Agualada (AC-552)-Buño (AC-422).
c) Da variación dos datos que identifican a estrada AC-423 Agrilloi (AC-552)-Ponteceso (AC-422).
d) Da variación dos datos que identifican a estrada AC-432 Vimianzo (AC-552)-Camariñas.
e) Da variación dos datos que identifican a estrada AC-526 Veigue (VG-1.3)-porto de Lorbé.
f) Da variación dos datos que identifican a estrada AC-563 Vilar do Colo (polígono industrial)-Fonfría (AC-564).
g) Da variación dos datos que identifican a estrada CG-2.2 Nadela (A-6)-Monforte de Lemos (VG-2.1), pola conversión en autovía dun treito intermedio como AG-22.
h) Da variación dos datos que identifican a estrada LU-123 Mondoñedo-Mondoñedo.
i) Da variación dos datos que identifican a estrada LU-546 Nadela (N-VI)-Monforte de Lemos (LU-664).
j) Da variación dos datos que identifican a estrada LU-636 Sarria (LU-546)-Becerreá (N-VI).
k) Da variación dos datos que identifican a estrada LU-643 Bóveda (LU-546)-Laiosa (LU-644).
l) Da variación dos datos que identifican a estrada LU-653 Estación FF.CC. da Pobra do Brollón (LU-933)-Hospital do Incio (LU-642).
m) Da variación dos datos que identifican a estrada OU-129 Alto do Covelo (OU-533)-A Veiga (Deputación).
n) Da variación dos datos que identifican a estrada PO-300 O Mosteiro-Cambados (VG-4.3), pola obra Variante de Ponte Arnelas, onde queda segregada unha parte da PO-300, que agora, a modo de ramal de conexión, recodifícase como PO-300a.
o) Da variación dos datos que identifican a estrada PO-364 Portonovo (PO-308)-Portonovo.
p) Da variación dos datos que identifican a estrada PO-403 Salvaterra-Ponteareas (N-120).
q) Da variación dos datos que identifican a estrada PO-550 Cambados (VG-4.3)-A Lanzada (PO-308).
r) Da variación dos datos que identifican a estrada VG-1.8 polígono industrial do Tambre-Ponte Romaño (Deputación) que, tras o cambio da súa clase técnica de vía para automóbiles a estrada convencional, agora pasará a ser a estrada AC-456.
Procede, polo tanto, actualizar o Catálogo da Rede autonómica de estradas de Galicia rectificando os datos das citadas estradas do modo indicado no anexo desta orde.
Disposición derradeira única.
Entrada en vigor
Esta orde producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 27 de marzo de 2023